Document ID: 31987D0031

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 10ης Δεκεμβρίου 1986
για την έγκριση τροποποίησης του προγράμματος σχετικά με εγκαταστάσεις του οινικού τομέα στην Ελλάδα, σύμφωνα με τον κανονισμό (ΕΟΚ) αριθ. 355/77 του Συμβουλίου
(Το κείμενο στην ελληνική γλώσσα είναι το μόνο αυθεντικό)
(87/31/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποίησης και εμπορίας των γεωργικών προϊόντων και των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 2224/86 (2), και ιδίως το άρθρο 5,
Εκτιμώντας:
ότι στις 8 Απριλίου 1985 η ελληνική κυβέρνηση κοινοποίησε μια τροποποίηση του προγράμματος που εγκρίθηκε με την απόφαση της Επιτροπής 82/33/ΕΟΚ (3) και που αφορά τις εγκαταστάσεις του οινικού τομέα στην Ελλάδα·
ότι η υλοποίηση του τομεακού προγράμματος είχε θετικά αποτελέσματα στον εν λόγω τομέα, αλλά ότι πρέπει να πραγματοποιηθεί ακόμη σημαντικό μέρος επενδύσεων στον τομέα της μεταποίησης και της εμπορίας του οίνου· ότι είναι απαραίτητο να επεκταθούν οι επενδύσεις στον τομέα της παρασκευής ανακαθαρισμένου συμπυκνωμένου γλεύκους σταφυλών και στον τομέα των εγκαταστάσεων απόσταξης· ότι όλες αυτές οι επενδύσεις θα συμβάλλουν στη βελτίωση της κατάστασης του οινικού τομέα στην Ελλάδα και ότι συνιστούν έτσι πρόγραμμα με την έννοια του άρθρου 2 του κανονισμού (ΕΟΚ) αριθ. 355/77·
ότι οι δομές που αφορούν την παραλαβή των σταφυλιών, την κατεργασία, την αποθεματοποίηση, την παρασκευή και εμπορία των οίνων είναι σε μεγάλο βαθμό ελλειματικές στη χώρα αυτή και ότι, κατά συνέπεια, οι επενδύσεις στους τομείς αυτούς είναι απαραίτητες και ότι, για τον ίδιο λόγο, οι επενδύσεις για την εμπορία των οίνων, την παρασκευή του ανακαθαρισμένου συμπυκνωμένου γλεύκους σταφυλιών, είναι επίσης αποδεκτές και ότι οι επενδύσεις για την απόσταξη των στεμφυλών και της οινολάσπης μπορούν να πραγματοποιηθούν, αλλά με τον όρο ότι το σύνολο του δυναμικού παραγωγής του τομέα παραμένει το ίδιο·
ότι, το τροποποιημένο πρόγραμμα περιλαμβάνει επαρκή αριθμό από τα στοιχεία που προβλέπονται στο άρθρο 3 του κανονισμού (ΕΟΚ) αριθ. 355/77, τα οποία δείχνουν ότι μπορούν να επιτευχθούν οι στόχοι που αναφέρονται στο άρθρο 1 του εν λόγω κανονισμού στον προαναφερθέντα τομέα και τα οποία αποδεικνύουν ότι δικαιολογείται παρέκκλισης των ορίων και των περιοριστικών όρων που προβλέπονται στο μέρος Β 3 σημείο 15 στοιχείο α) δεύτερη και τρίτη περίπτωση και στοιχείο β) και σημείο 16 των κριτηρίων που θεσπίσθηκαν από την Επιτροπή για την επιλογή των σχεδίων προς χρηματοδότηση στο πλαίσιο του κανονισμού (ΕΟΚ) αριθ. 355/77 (4)· ότι η προθεσμία που ορίζεται για την εφαρμογή της τροποποίησης δεν υπερβαίνει τη χρονική περίοδο που αναφέρεται στο άρθρο 3 παράγραφος 1 στοιχείο ζ) του εν λόγω κανονισμού·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνεται η τροποποίηση του προγράμματος που αφορά τις εγκαταστάσεις του οινικού τομέα, η οποία κοινοποικήθηκε στις 8 Απριλίου 1985 από την κυβέρνηση της Ελληνικής Δημοκρατίας σύμφωνα με τον κανονισμό (ΕΟΚ) αριθ. 355/77.
Στο πλαίσιο αυτού του προγράμματος, μπορούν να χρηματοδοτηθούν οι επενδύσεις που προβλέπονται στο μέρος Β 3 σημείο 15 στοιχείο α) δεύτερη και τρίτη περίπτωση και στοιχείο β) και σημείο 16 των κριτηρίων που θεσπίσθηκαν από την Επιτροπή για την επιλογή των σχεδίων προς χρηματοδότηση στο πλαίσιο του κανονισμού (ΕΟΚ) αριθ. 355/77.
Άρθρο 2
Η παρούσα απόφαση απευθύνεται στην Ελληνική Δημοκρατία.
Βρυξέλλες, 10 Δεκεμβρίου 1986.

Labels: 18
6